
DR 31.7.2018                                                                    123                   

 
Sekali lagi, saya mengucapkan terima kasih kepada semua Ahli Yang Berhormat 

yang telah mengemukakan pertanyaan dan membangkitkan isu-isu berkaitan Kementerian 
Dalam Negeri. Saya memberi jaminan bahawa mana-mana pertanyaan yang tidak dapat 
dijawab pada kali ini, saya akan catat untuk tindakan susulan termasuk memberikan jawapan 
secara bertulis. Sekian, dan terima kasih.  

Timbalan Yang di-Pertua [Tuan Nga Kor Ming]: Terima kasih Yang Berhormat 
Timbalan Menteri Dalam Negeri dengan sikap yang profesional dan penuh tertib ini. 

Seterusnya saya ingin menjemput Kementerian Pertahanan tetapi sebelum Yang 
Berhormat Menteri menggulung di mana saya difahamkan Yang Berhormat Menteri terpaksa 
hadir ke perayaan Hari Pahlawan sebagai tuan rumah.  

Oleh kerana itu jika Yang Berhormat Menteri tidak sempat habis penggulungan, 
maka saya izinkan Timbalan Menteri mewakili Menteri untuk menjawab. Sila.  

 

7.32 mlm. 

Menteri Pertahanan [Tuan Mohamad bin Sabu]: Terima kasih Tuan Yang di-
Pertua. Hari inilah Hari Pahlawan. Pagi tadi Seri Paduka Baginda Yang di-Pertuan Agong, 
Perdana Menteri, Timbalan dan Menteri-menteri Kabinet hadir untuk kita menyambut Hari 
Pahlawan pada hari ini. Malam ini pelancaran Tabung Pahlawan di mana penaung kepada 
Tabung Pahlawan ialah Tun Dr. Siti Hasmah Mohamad Ali menggantikan isteri Perdana 
Menteri yang lalu.  

Saya mengucapkan terima kasih kepada Ahli-ahli Parlimen yang tidak ramai 
menimbulkan isu Kementerian Pertahanan, terima kasih. Hanyalah Yang Berhormat 
Setiawangsa, Yang Berhormat Port Dickson, Yang Berhormat Kampar, Yang Berhormat 
Padang Serai, Yang Berhormat Petaling Jaya dan Yang Berhormat Dungun.  

Isu yang ditimbulkan ialah soal membebaskan struktur ATM, isu penggunaan 
pakaian seragam, isu perpindahan anggota tentera ke kem tentera yang belum siap- kem 
tidak siap tentera dah pindah. Ini hebat. Isu kebajikan anggota dan veteran angkatan tentera, 
isu mengukuhkan latihan anggota tentera, isu berkaitan perhubungan Malaysia-Arab Saudi, 
isu pengambilan siswa kadet Universiti Pertahanan dan isu pemilikan rumah kepada anggota 
ATM.  

Sebelum saya memberi jawapan-jawapan, saya mengucapkan terima kasih dan 
penghargaan kerana telah berlaku perubahan pemerintahan di Malaysia dalam keadaan 
aman, sikap pasukan keselamatan angkatan tentera dan polis, mereka mendukung Raja 
berperlembagaan, taat kepada Raja dan negara... [Tepuk] Mereka menerima peralihan kuasa 
secara aman dan tenteram. Inilah saya ingin ucapkan tahniah kepada seluruh Angkatan 
Tentera Malaysia daripada yang paling atas panglimanya dan sampai yang ke paling bawah 
prebetnya kerana menerima keputusan pilihan raya. Jarang berlaku dalam dunia ketiga, 
berlaku peralihan kuasa dalam keadaan aman dan tenteram. Begitu juga bagi pihak Polis 
Diraja Malaysia.  

Ini juga memberi amaran kepada kita yang mendapat kuasa iaitu rakyat tahu bila 
bertukar kerajaan aman dan tenteram. Kalau kita melakukan kesilapan, melakukan 
penyelewengan, kita juga boleh dihukum oleh rakyat... [Tepuk] Inilah yang berlaku di 
Malaysia, tanah air yang tercinta ini.  

Tuan Haji Awang bin Hashim [Pendang]: Yang Berhormat Menteri, minta laluan.  

Tuan Mohamad bin Sabu: Mukadimah nak tanya dah? [Ketawa] 

Tuan Haji Awang bin Hashim [Pendang]: Boleh, nak tanya juga. Terima kasih 
Tuan Yang di-Pertua dan terima kasih Yang Berhormat Menteri. Saya nak tanya Yang 
Berhormat Menteri kerana telah test peralatan keselamatan kita dalam negara seperti 
peralatan kapal terbang apa semua, kapal selam. Jadi perlu ditukar ataupun memang masih 
lagi sesuai untuk digunakan? 

 

 

 



Sekali lagi, saya mengucapkan terima kasih kepada semua Ahli Yang Berhormat yang telah mengemukakan pertanyaan dan membangkitkan isu-isu berkaitan Kementerian Dalam Negeri. Saya memberi jaminan bahawa mana-mana pertanyaan yang tidak dapat dijawab pada kali ini, saya akan catat untuk tindakan susulan termasuk memberikan jawapan secara bertulis. Sekian, dan terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Timbalan Menteri Dalam Negeri dengan sikap yang profesional dan penuh tertib ini. Seterusnya saya ingin menjemput Kementerian Pertahanan tetapi sebelum Yang Berhormat Menteri menggulung di mana saya difahamkan Yang Berhormat Menteri terpaksa hadir ke perayaan Hari Pahlawan sebagai tuan rumah. Oleh kerana itu jika Yang Berhormat Menteri tidak sempat habis penggulungan, maka saya izinkan Timbalan Menteri mewakili Menteri untuk menjawab. Sila. 7.32 mlm. Menteri Pertahanan [Tuan Mohamad bin Sabu]: Terima kasih Tuan Yang di- Pertua. Hari inilah Hari Pahlawan. Pagi tadi Seri Paduka Baginda Yang di-Pertuan Agong, Perdana Menteri, Timbalan dan Menteri-menteri Kabinet hadir untuk kita menyambut Hari Pahlawan pada hari ini. Malam ini pelancaran Tabung Pahlawan di mana penaung kepada Tabung Pahlawan ialah Tun Dr. Siti Hasmah Mohamad Ali menggantikan isteri Perdana Menteri yang lalu. Saya mengucapkan terima kasih kepada Ahli-ahli Parlimen yang tidak ramai menimbulkan isu Kementerian Pertahanan, terima kasih. Hanyalah Yang Berhormat Setiawangsa, Yang Berhormat Port Dickson, Yang Berhormat Kampar, Yang Berhormat Padang Serai, Yang Berhormat Petaling Jaya dan Yang Berhormat Dungun. Isu yang ditimbulkan ialah soal membebaskan struktur ATM, isu penggunaan pakaian seragam, isu perpindahan anggota tentera ke kem tentera yang belum siap- kem tidak siap tentera dah pindah. Ini hebat. Isu kebajikan anggota dan veteran angkatan tentera, isu mengukuhkan latihan anggota tentera, isu berkaitan perhubungan Malaysia-Arab Saudi, isu pengambilan siswa kadet Universiti Pertahanan dan isu pemilikan rumah kepada anggota ATM. Sebelum saya memberi jawapan-jawapan, saya mengucapkan terima kasih dan penghargaan kerana telah berlaku perubahan pemerintahan di Malaysia dalam keadaan aman, sikap pasukan keselamatan angkatan tentera dan polis, mereka mendukung Raja berperlembagaan, taat kepada Raja dan negara... [Tepuk] Mereka menerima peralihan kuasa secara aman dan tenteram. Inilah saya ingin ucapkan tahniah kepada seluruh Angkatan Tentera Malaysia daripada yang paling atas panglimanya dan sampai yang ke paling bawah prebetnya kerana menerima keputusan pilihan raya. Jarang berlaku dalam dunia ketiga, berlaku peralihan kuasa dalam keadaan aman dan tenteram. Begitu juga bagi pihak Polis Diraja Malaysia. Ini juga memberi amaran kepada kita yang mendapat kuasa iaitu rakyat tahu bila bertukar kerajaan aman dan tenteram. Kalau kita melakukan kesilapan, melakukan penyelewengan, kita juga boleh dihukum oleh rakyat... [Tepuk] Inilah yang berlaku di Malaysia, tanah air yang tercinta ini. Tuan Haji Awang bin Hashim [Pendang]: Yang Berhormat Menteri, minta laluan. Tuan Mohamad bin Sabu: Mukadimah nak tanya dah? [Ketawa] Tuan Haji Awang bin Hashim [Pendang]: Boleh, nak tanya juga. Terima kasih Tuan Yang di-Pertua dan terima kasih Yang Berhormat Menteri. Saya nak tanya Yang Berhormat Menteri kerana telah test peralatan keselamatan kita dalam negara seperti peralatan kapal terbang apa semua, kapal selam. Jadi perlu ditukar ataupun memang masih lagi sesuai untuk digunakan?.